**Imensitate**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Imensitate tu,

atât de largă ești și pură-n ochii ei,

încât,

de orizonturi s-ar mai naște-o mie

pe-azurul encefal ce o cuprinde

renasc clișee de imagini feerie.

Imensitate eu,

pe creasta-aceasta de gândire și popas

mi-acopăr -

sărutul ce-am lăsat pe ape,

cu clipa ce-a trecut dar a rămas,

în palma verbului aproape.

Imensitate ea,

de mult n-a mai trecut prin mine.

Născocitoare de-îndoieli și de trăiri,

nemernică ca vinul

cu-acest mister ce-ncepe ca să-mi sape

în marea nesecată de-amăgiri...